נחל עין גב I

נחל עין גב I הוא אתר ארכאולוגי פרהיסטורי. האתר מתוארך לתקופה הפלאוליתית העליונה, לפני יותר מ-23,000 שנים.
האתר מצוי בגובה 140 מטר מתחת פני הים, ונחשף בתוך תעלה שנחשפה על ידי טרקטור.
האתר נחפר על ידי עופר בר יוסף, והתגלו בו מאות ממצאים מהתרבות העתליתית, בהם כלי אבן רבים כגון כלי קיצוץ, נקרים, מגרדים, שקערוריות ומיקרוליתים.
ממצא ייחודי שהתגלה באתר הוא שלד אדם שנקבר בתנוחה מכווצת. בקבר התגלו קרני צבאים שכנראה שימשו ככלי חפירה או מנחה.

הערות שוליים

קטגוריה:בקעת הירדן: אתרים ארכאולוגיים
קטגוריה:התרבות העתליתית
קטגוריה:התקופה הפלאוליתית העליונה
קטגוריה:אתרים פלאוליתיים ואפיפלאוליתיים בארץ ישראל